Diari Oficial de la Generalitat Valenciana


Sumari del DOGV 4711, del 12-03-2004 (2004/2003)

Juí verbal de desnonament per falta de pagament número 0822/2003. Cèdula de notificació.
----------------------------------------------------------------------------------------

### Dades del document

Número de DOGV
:   4711

Data del DOGV
:   12-03-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/2003


Organisme emissor
:   Jutjat de Primera Instància Número 23 de València

Tipus de document
:   Anunci

Juí verbal de desnonament per falta de pagament número 0822/2003. Cèdula de notificació. [2004/F2003]
  
Alberto Martínez de Santos, secretari del Jutjat de Primera Instància número 23 de València, faig saber:
  
Que en este jutjat se seguix el juí verbal (desnonament per falta de pagament) 0822/2003, a instància de Manuela Muñoz Vidal, representada per la procuradora María Rosa Rodríguez Gil, contra Cidan Toscana, SL, en el qual s'ha dictat sentència, que conté els particulars del tenor literal següent:
  
«Sentència
  
València, 3 de desembre de 2003
  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de juí verbal civil seguides amb el número 0822/2003, a instància de Manuela Muñoz Vidal, representada per la procuradora María Rosa Rodríguez Gil, i assistida pel lletrat Tomás A. Muñoz Parra, contra Cidan Toscana, SL, declarat en rebel·lia, sobre desnonamemt per falta de pagament.
  
Decisió
  
Estime la demanda deduïda per Manuela Muñoz Vidal, representada per la procuradora María Rosa Rodríguez Gil, contra Cidan Toscana, SL, declarat en rebel·lia, declare resolt per falta de pagament de la renda el contracte d'arrendament subscrit per les parts el 31 de maig de 2002, i en conseqüència, declare que és procedent el desnonament del local de negoci propietat de l'actora i situat a València, carrer de Cuba, número 77, baix dreta, amb advertència a la demandada perquè desallotge i deixe lliure i a la disposició de l'actora el local esmentat, sota apercebiment en altre cas de ser-ne llançada a càrrec seu. S'imposen a la demandada les costes del procediment.
  
Contra esta sentència, que no és ferma, es pot interposar recurs d'apel·lació a l'Audiència Provincial, que haurà de preparar-se davant d'este jutjat en el termini de cinc dies hàbils comptats des de la notificació, en els termes de l'article 457 de la Llei d'Enjudiciament Civil 2000.
  
Poseu en coneixement de l'arrendatària que, de conformitat amb l'article 449.1 de la Llei d'Enjudiciament Civil 2000, no li serà admés el recurs si en preparar-lo no manifesta, i ho acredita per escrit, que té satisfetes les rendes vençudes i les que d'acord amb el contracte haja de pagar avançades.
  
Esta és la meua sentència, que pronuncie, mane i firme.»
  
Atés el desconeixement de l'actual domicili o residència de la part demandada, per la provisió de data 18 de febrer de 2004 el jutge, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana, per a portar a efecte la diligència de notificació de la sentència dictada en data 3 de desembre de 2003 al demandat Cidan Toscana, SL.